**Nancy Campbell Cartwright** (født 25. oktober 1957 i Kettering i Ohio) er en Emmy-belønnet amerikansk skuespiller. Hun er mest kjent som stemmen til Bart Simpson i animasjonsserien *Simpsons.*

Karriere
--------

Cartwright var det fjerde av åtte barn i familien. Som ung var hun aktiv i teaterlivet, og hun debuterte på scenen som sekstenåring i skuespillet *Wait Until Dark*. Etter en del lokale priser for ulike roller, fikk hun sin første profesjonelle jobb som «Gloria» i *Richie Rich*. Ett år senere, i 1981, fikk hun sin første rolle i en TV-serie, *In Trouble*. Hennes første film var *Twilight Zone, the Movie*. På starten av 80-tallet fikk karrieren hennes fart; hun fikk en rekke tilbud og dukket opp i serier som *Fame*, *Cheers* og *Empty Nest*.

### *Simpsons*

I 1987 gikk Nancy på audition for rollen som «Lisa Simpson» for TV-serien *The Simpsons*, som opprinnelig var kun en liten del av *The Tracey Ullman Show*. I stedet fikk hun rollen som «Bart Simpson». 19. januar 1990, etter en del «episoder» i *The Tracy Ullman Show*, fikk *The Simpsons* sin egen halvtime på TV-kanalen Fox. Nancy står bak stemmene til figurene «Bart Simpson», «Kearney», «Nelson Muntz», «Ralph Wiggum», «Rod» og «Todd Flanders». For denne jobben ble hun tildelt en Emmy for «Outstanding Voice-Over Performance» som Bart Simpson.

I 2002 opprettet Cartwright Sportsblast, et produsentfirma som blant annet står bak serien *The Kellys* man eksklusivt kan se på Internett. Hun har også gitt ut en biografi, *My Life as a 10-Year-Old Boy*, som raskt ble en bestselger. Nancy Cartwright er medlem av Scientologikirken, og ved en anledning krevde hun at et manuskript måtte bli endret fordi det spøkte med hennes medlemskap i bevegelsen.

Referanser
----------

1. ↑   Internet Movie Database, IMDb-nummer nm0004813, besøkt 21. juli 2015[Hentet fra Wikidata]
2. ↑  Ayres, Chris (5. april 2006). «Bart has a cow over Scientology gag». Times Online. Arkivert fra originalen 6. april 2006. Besøkt 9. oktober 2006.

Eksterne lenker
---------------

* (en) Offisielt nettsted Rediger på Wikidata

* (en) Nancy Cartwright – kategori av bilder, video eller lyd på Commons Rediger på Wikidata
* (en) Nancy Cartwright på Internet Movie Database Rediger på Wikidata

* (no) Nancy Cartwright hos Filmfront Rediger på Wikidata

* (sv) Nancy Cartwright i Svensk Filmdatabas Rediger på Wikidata

* (da) Nancy Cartwright på Filmdatabasen Rediger på Wikidata

* (fr) Nancy Cartwright på Allociné Rediger på Wikidata

* (en) Nancy Cartwright på AllMovie Rediger på Wikidata

* (en) Nancy Cartwright hos Turner Classic Movies Rediger på Wikidata

* (en) Nancy Cartwright hos The Movie Database Rediger på Wikidata

* (en) Nancy Cartwright hos Behind The Voice Actors Rediger på Wikidata
* (en) Nancy Cartwright på Discogs Rediger på Wikidata

* (en) Nancy Cartwright på MusicBrainz Rediger på Wikidata
* (en) Nancy Cartwright på Twitter Rediger på Wikidata

| * v
* d
* r

* Simpsons
* Liste over episoder av Simpsons

 |
| --- |
| Familien | 
* Homer Simpson
* Marge Simpson
* Bart Simpson
* Lisa Simpson
* Maggie Simpson
* Abraham Simpson

 |
| Bak kamera | 
* Matt Groening
* Dan Castellaneta
* Nancy Cartwright
* James L. Brooks
* Mike Scully
* Al Jean

 |
| Annet | 
* Capital City
* Springfield
* Shelbyville
* D’oh!
* Liste over figurer i Simpsons

 |
| 
* Kategori:Simpsons

 |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** MusicBrainz **·** Discogs
 |